Tere tulemast uudiste erisaatesse!
Raporteerib George Thomas Nairobist, Keeniast.
Kui ISIS on jätkuvalt rahvusvahelise tähelepanu keskmes,
külvavad Aafrika terrorirühmitused al-Shabaab ja Boko Haram
vargsi surma ja hävingut.
Näiteks Nigeerias on pidanud põgenema üle miljoni inimese.
Boko Haram on tapnud, vägistanud ja röövinud tuhandeid.
Viha eest põgenema pääsenud räägivad kirjeldamatutest õudustest.
Iga röövimine või rünnak
meenutab noorele nigeerlasele taas nädalaid Boko Harami võimu all.
Küsisime, miks nad seda teevad.
Vastus oli: "See on sõda kristlaste ja moslemite vahel."
Stephen tunnistas 22.08.2014 Aafrika tapvaima terrorirühmituse julmust.
Töötasime põllul, kui Boko Haram ründas.
Sündmuskohaks oli Gwoza, 890 km pealinnast Abujast.
Linna ründasid sajad islamivõitlejad.
Rünnak oli hästi koordineeritud. Nad käisid majast majja
ning varastasid, hävitasid ja vahistasid inimesi.
See on Boko Harami poolt YouTube'i üles pandud video.
Nad ründasid Gwozat, kuna see on peamiselt kristlik linn.
Hukkus sadu inimesi, sh Stepheni lähedasi.
Nägin, kuidas tapeti mu isa ja vend. 11 meist sattus pantvangi.
Boko Haram hoidis Stephenit vangis mitu kuud. Ta nägi selle julmust.
Nad korraldasid hirmutegusid ühes külas teise järel.
Nad hõikusid islami hüüdlauseid ja see hirmutas meid.
Teises linnajaos -
Küsiti, kas tahan pea maha löömist või kuuli pähe saada.
Eelistasin tulistamist. Nad lubasid mu hoopis veristada.
Ka Elizabeth on kristlane.
Boko Haram peatas Elizabethi pere, kui nad püüdsid Gwozast põgeneda.
Meie auto peatati. Meil kästi islamisse pöörduda.
Keeldusime. Õed-vennad lasti maha. Mu mehel kästi lahkuda.
Mind sunniti autosse.
Elizabeth viidi lähikülla. Taas kästi islamisse pöörduda.
Ta keeldus taas.
Jäin kindlaks. Alati, kui keeldusin,
panid nad mulle noa kõrile ja ähvardasid tappa.
Stephen ja Elizabeth pääsesid mitme kuu pärast põgenema.
Mõlemad elavad nüüd 2000 teise kristlase kombel
Abuja lähedal ajutises laagris.
Järgmiseks Lõuna-Sudaani. Riik iseseisvus 2011. a.
Seejärel on hukkunud üle 50 000 inimese.
Üle kahe miljoni on põgenenud rahvusrühmade vägivalla eest.
Üks USA pere ehitab sõjast räsitud riiki
eluga riskides ühe pere ja ühe küla haaval.
William Levi oli 18-aastane kui radikaalsed moslemisõdurid
tema usu proovile panid.
Nad ütlesid: "Loobu kristlusest, hakka moslemiks,
võta relv, võitle ja hävita külasid."
Ütlesin: "Ei mingil juhul. Muhamed ei surnud mu eest. Jeesus suri."
Ta vangistati ja teda piinati.
Kuid ta ei kaotanud lootust.
Teadsin, et Jumal oli minuga.
Nagu nüüd põgenevad inimesed Lähis-Idast,
jättis Levigi 1985. a oma kodumaa.
Ta sai USAs varjupaiga ja alustas uut elu.
Põgenemine džihaadi küüsist oli alles algus teekonnale,
mis tõi tema, ameerika naise ja lapsed tagasi
sõjast räsitud riiki.
Pulmapäeval luges naine kirjakoha:
"Sinu rahvas on minu rahvas. Kuhu sina lähed, lähen ka mina.
Kus sina sured, seal suren ka mina."
Sellest on 14 aastat.
Pärast seda ...
Kas see on seiklus?
Jah. Oleme kuskil võsas.
Kas need on mürgised? - Tapvad.
Skorpion.
Nägin vist üht väiksemat vannitoas.
Kus? - Sinu vannitoas. - Mida?
Oleme džungli ääremail. Tunneme, et peame sellega pidevalt võitlema.
Kuue lapsega ...
Oleme keset sõda.
10 000 km kauguselt Ameerikast ...
See maa on viljakas arenev maa.
Riik on alles 5-aastane.
Levide kodu eemal kodust asub Lõuna-Sudaani perifeeriakülas.
Miks sa siia tulid? - Oma vanemaid aitama.
Miks su vanemad siia tulid?
Nad tulid siia haigeid aitama.
Koduõpetuse ja kasvatustöö kõrval juhivad Levid Operatsioon Nehemiat,
kristlikku ühendust, mis aitab Lõuna-Sudaani ülesehitustöös.
Kristus väärib Lõuna-Sudaani ülistust.
Pärast saabumist rajasid nad esimese asjana koguduse.
10―15 km raadiuses ei elanud kedagi.
Kogu piirkond oli võsa.
Pärast seda on kogukonda kolinud üle 10 000 inimese.
Paljud neist kuulevad evangeeliumi esimest korda.
Levi vanem vend on pastor.
Enne koguduse rajamist esines vana vaenu ja tülisid.
Ei tuntud Jumalat ega andestust.
Operatsioon Nehemial on tellisetehas, põllumajanduse arenguprojekte
ja teisi projekte, mis püüavad majandust elustada
ja sõjast väsinud inimestele jõudu anda.
Kes ei tööta, see ei söö, ütleb Piibel. Rahvas loob elatisteenimisvõimalusi.
Levi tahab Lõuna-Sudaani arendada ühe pere ja ühe küla haaval.
Et Levi pere väljakutsetest aru saada,
piisab, kui sellel teel sõita.
See pole isegi tee, vaid rada.
8 kilomeetri kaugusel selja taga on Operatsioon Nehemia peakorter.
Selles suunas asub Levide kodu.
Nad on ehitanud oma kodu võssa.
Tee sinna raputab konte.
Kohale jõudes ootab väike maja mäestiku jalamil.
Kooli, askelduste, Piibli uurimise ja kogudusetöö kõrvalt
harivad Levid 81-hektarilist puu- ja köögiviljamaad.
Farm on prototüüp, mis pakub peredele pika perspektiivi alternatiivi
riigi ebakindlale toidutootmisele.
Meie rahvas on sõltunud 30 aastat põgenikelaagreis ÜRO abist.
Nüüd on Jumal meile maa andnud.
Tahame hoolitseda selle eest, et suudame kasvatada toitu
ja maksta tagasi neile, kes meid rasketel aegadel aitasid.
Levi möönab, et uudised Lõuna-Sudaanist on sünged.
Osa maast on näljas.
Üle miljoni on põgenenud naabermaadesse.
Vägivald ähvardab noort riiki lõhki rebida.
Kuid Levid ei anna alla.
Lõuna-Sudaan pole kaotatud juhtum.
Evangeeliumil on hea võimalus levida ja kultuuri mõjutada.
See tähendab tugevat kogudust.
Siis on ühiskond selle ümber tugev ja see tähendab tugevat riiki.
Eksisteerib jõud, mis ületab inimese mõistmisvõime.
Pat Robertsoni uus DVD "Miracles".
Õpi tundma Jumala väge.
Ütlesid, et imede nägemiseks on kolm komponenti. Mida mõtled?
Jõud, mis võib võita kõik probleemid.
See on Jumala laste pärand.
Näe inspireerivaid lugusid imedest.
Kohtu inimestega, kes on seda jõudu kogenud.
Meditsiin ei suuda seda seletada. - Jumala vägi tuli.
Mind tervendatakse.
Hangi DVD "Miracles" (Imed - Koge Jumala väge)
Jumal ütles: "Valitsen olukorda".
Ta oli surnud. Nüüd on ta elus. - Kindlasti ime.
Imed - Koge oma elus Jumala väge!
Nüüd saadaval
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Uganda AIDS-i tõttu orvuks jäänud laste arv on Aafrika suurimaid.
Üks neist on Lydia Tierra.
Lydia isa ja kasuema surid AIDS-i, kui ta oli teismeline.
Leinast murtud ja vanemateta Lydia alustas isiklikku tervenemisteed,
mis viis ta aitama AIDS-i ohvreid.
Aafrika suurima järve, Victoria järve hääled.
Selle põhjarannikul asub Uganda Entebbe,
Lydia Tierra kodu.
Lydia isa oli Ugandas tuntud kristlik juht,
kuid ta oli elanud topeltelu.
Kui olid 17-aastane,
juhtus midagi, mis su elu pea peale pööras.
Täpselt. Isa suri AIDS-i. Ta oli meie teadmata kaua põdenud.
Kuidas ta AIDS-i sai? - Tal oli olnud salasuhe.
Keegi ei teadnud, et ta on suremas. Ta oli varjanud oma haigust.
Kas olid vihane? - Jah. Olin vihane.
Vihane Jumala ja oma isa peale? - Mõlema peale kõige pärast.
Pidasin isa täiuslikuks. Ta jättis endast täiusliku mulje.
Aasta pärast suri AIDS-i ka Lydia ema.
Pärisin Jumalalt, miks see pidi nii minema.
Lydia pole ainus. Ugandas on hinnanguliselt 1,2 miljonit last,
kes on AIDS-i tõttu kaotanud ühe või mõlemad vanemad.
Perekonnatuttav hakkas Lydia kasuvanemaks.
Timothy Kibirige töötab pastorina
ühes Entebbe suurimas evangeelses koguduses.
Ta võttis koos naisega Lydia oma hoole alla.
Sellest algas tervenemine ja paranemine, üteb Lydia.
See oli pöördepunkt.
Järgmised aastad lasi Lydia Piiblil oma katkisse ellu rääkida.
Ta mõistis, et ka isa oli patune ja pääsenud Jumala armust.
Hakkasin isa uutmoodi nägema.
Soovisin, et saanuksin talle öelda:
"Issi, mul on kahju. Mõistan sind."
Kas tunned ikka veel andestamatust, kibedust ja viha? - Ei.
Mis juhtus? - Kibedus ja viha kadusid.
Mõistsin, et ma pole kuidagi parem. Ka mina olen andeks saanud.
Olen patune. Vajasin samamoodi Kristust.
Pärast ülikooli lõpetamist ühines Lydia Wycliffe'iga,
mis on üks maailma suurimaid piiblitõlkeorganisatsioone.
Kasuvanemad ja kogudus
õnnistasid ta Uganda esimeseks Wycliffe'i misjonäriks.
Olen päästetud. Tunnen Tema armastust.
Mind on kutsutud jagama Tema armastust ja sõnumit
isikule vaatamata.
Nüüd reisib ta Ugandas ringi ja aitab tõlkida Jumala Sõna
kohalikesse keeltesse. Ta toob lootust AIDS-i põdejatele.
Vanemate surmast on 17 aastat. Lydia viib Kristuse lootust neile,
kel on HIV/AIDS või kes kannatavad selle tagajärgede tõttu.
Inimestele võib olla lootust, isegi kui nad on haiged või kurnatud.
Neil on lootus, et nad kohtuvad veel Temaga.
Nad võivad tunda andestuse väge ja Tema armastust meie vastu.
Pat Robertsoni uus DVD "Miracles".
Inimesi, kes on kogenud Jumala väge. - Jumal hoolitses meie eest.
Imede kolm komponenti.
Sõnade jõud.
Jumala ülikülluslik heldus ja halastus.
Palu ja otsi visalt, siis saad.
Telli ekraanil nähtaval telefonil või kodulehelt.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Kui maailm keskendub Lähis-Idast tulvavale araablaste põgenikelainele,
jääb Aafrika vastav häda tähelepanuta.
Neljandik maailma põgenikest elab Aafrikas.
Enamus elab põgenikelaagris Keenia ja Somaalia piirikõrbes.
Nüüd räägitakse laagri sulgemisest islamiterrorismi ohu tõttu.
Järgmiseks minu raport maailma suurimast põgenikelaagrist.
Laagri külastusloa saamine pole kerge.
Pärast mitmenädalast ootamist andis Keenia valitsus CBN Newsile
maandumisloa asfalteerimata maandumisrajale
keset kuuma kõrbekarmust
430 km Keenia pealinnast Nairobist kirdes.
Pärast maandumist jätkub reis autoga mööda tolmust teed. Asfalti pole.
Taamal terendavad mäed. Oled keset kõrbe, kus laiub tühjus.
Tere tulemast Dadaabi, maailma suurimasse põgenikelaagrisse.
Põgenikud elavad iseehitatud peavarjudes.
Kuival maastikul näeb keppidest ja kilest tehtud majakupleid.
Ilm on halastamatult kuum aastaringi. Vihma tuleb ehk mõni piisk.
Ameeriklane Christopher Hoffman töötab Dadaabis.
Pakume toitu, haridust, kliinikuid, arstiabi,
vett ja käimlaid.
Ibrahim oli 20-aastane, kui puhkes sõda.
Pidime Somaaliast üle piiri Keeniasse põgenema. Sattusime siia.
Ta ootas, et saab peagi naasta, kui vägivald lõpeb.
Ta ootab siiamaani. Sellest on nüüd 25 aastat.
Tal on 17 last, 4 lapselast ja 2 lapselapselast.
Ibrahim, nagu paljud teisedki,
on näinud mitme põlvkonna sirgumist Dadaabis.
Laager avati 1992. a. See oli mõeldud ca 90 000 inimesele.
Nüüd, 25 aastat hiljem elab siin üle 340 000 põgeniku.
Enamik neist on kodusõja eest põgenenud somaallased.
Kodud, suguvõsad, ühiskonnad - kaotatud.
Teresa Ongoro töötab ÜROs, mis valvab laagri tegevuse üle.
ÜRO ja teised organid jagavad põgenikele toitu, vett,
arstiabi ja haridust. Raskuste kohta ütleb Ongoro:
See on turvalisim ja ainus kodu, mis põgenikel saada on.
Olukord on muutumas. Keenia valitsus tahab laagri sulgeda
ja saata somaallased tagasi oma sõjast räsitud kodumaale.
Üks neist on Muhammed, kes laagris jääd valmistab.
Naasmine hirmutab teda. Somaalias käib moslemite mäss.
Riik pole suutnud taastuda aastakümneid kestnud konfliktist.
Miski pole muutunud. Seal on endiselt ohtlik.
Võimud tahavad laagri sulgeda,
kuna usuvad, et seal värvatakse moslemiterroriste.
Keenia valitsus on mures terrorismi pärast,
sest riigis on toimunud mitmeid rünnakuid.
Ibrahim püüab lootust säilitada. Ta teab, et tulevik on ebakindel.
Olen tänulik, et oleme saanud 25 aastat Keenias olla.
On viga meid sõjapiirkonda tagasi saata. Nagu viskaks inimesed tulle.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus sisaldab mänge, videoid
vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Lõpuks reisime väikesesse Burundisse.
Rahvas on seal vaene ja näljas.
Riik kuulutati hiljuti maailma õnnetuimaks riigiks.
Nüüd aitavad rikas juudi filantroop ja kristlastest arstid
kõige suuremaid abivajajaid.
Riiki on raske kaardilt üles leida.
Belgia suurune Burundi on Aafrika väiksemaid riike.
See oli varem vaesuse poolest kolmas riik maailmas, nüüd esimene.
Keskmiselt elatakse siin vähem kui dollariga päevas.
Ameeriklane Jason Fader kolis perega Burundisse 2013. a.
Ta teenib misjonärist arstina siin isoleeritud orus.
Kibuye haiglast on pealinna 3-tunnine teekond.
Vahepeal kirurge pole.
Enamik kirurgidest töötab pealinnas.
Kümne miljoni elaniku vajadusteks on vaid 13 kirurgi.
Faderist sai neljateistkümnes.
Mitu lõikust sul tavaliselt päevas on?
Reserveerin aja ühele või kahele, lõpuks tuleb neid kümme.
Paljude misjonäride kombel otsib ta endale ise toetajaid.
USAs oleks raske leida kohta,
kus üks kirurg oleks niivõrd tähtis kui Aafrikas.
Siin on kaks miljonit, kel pole kirurgi. Aitan neid hea meelega.
Burundilastest pooltel pole joogikõlblikku vett.
Umbes 70 protsenti rahvast elab allpool vaesuspiiri.
Tervishoiust rääkida ei saa.
Nii on see väike kristlik haigla siin Burundi perifeerias
päästerõngaks kümnetele tuhandetele inimestele.
Rachel ja Eric McLaughlin, Alyssa Pfister ning John ja Jessica Cropsey
tulid Burundisse Faderitele misjoniarstidena appi.
John Cropsey on üks kolmest siinsest silmaarstist.
Meie töös on palju stressi. Esineb kultuurilisi kokkupõrkeid.
Töö on stressirikas. Vahendid on piiratud.
Põuaajal on elektrit vaid kaks tundi päevas või pole üldse.
Issand Jumal, aitäh, et saame siin olla.
Ole selle naise ja lapsega sünnitusel. Sinu nimel, Aamen.
Rachel McLaughlin on üks 20st naiste- ja sünnitusarstist.
Usk Kristusesse ja võimalus aidata abivajajaid
oli see, miks need arstid tulid tingimustesse,
mis on kaugel ideaalsetest.
Jumal kutsus meid siia. Ta kutsus raskele, kuid heale tööle.
Näeme Tema päästet, kui vaid seda otsida oskame.
Faderi tiim täidab nii füüsilisi kui vaimseid vajadusi ja koolitab ka noori.
Tahtsime jüngerdada ja treenida meditsiinitudengeid
ning loodetavasti tulevasi abiarste
hoolitsema oma rahva eest Jeesuse armastuses ja professionaalselt.
Huvitava kõrvalpõikena - haiglast tuhandete kilomeetrite kaugusel
New Yorgi kesklinnas otsustas juudist ärimees Mark Gerson
aidata isiklikult neil kristlastest misjoniarstidel
Aafrika vaeseimate elu muuta.
Toora ehk Piibel käsib 36 korral, rohkem kui midagi muud,
armastada võõraid. Kelle puhul sobiks see paremini
kui Aafrika vaese suhtes, kes vajab arstiabi?
Gerson on abikaasaga annetanud juba aastaid miljoneid dollareid
misjoniarstidele kõikjal Aafrikas.
Mulle ja mu abikaasale, kes on rabi, on olnud au ja eesõigus
olla partnereiks neile, ja valin sõnu väga täpselt, pühadele inimestele,
kristlastest misjoniarstidele,
kes lähevad kõike ohverdades eemaletõukavasse keskkonda
ja loobuvad Lääne mugavustest,
et täita oma usulist kohust aidata vaeseid.
Gersoni sõnul ei too investeeringule keegi paremat kasumit
kui Aafrika misjoniarst.
Näitena mainib ta dr Faderi ja tema tiimi tööd 2015. a.
Tiim tegeles haiglas ja kliinikus 35 000 patsiendiga.
Tiim tegi 1200 operatsiooni ja 800 kaelõikust 500 000 dollari eest.
Faderi sõnul puudutab ja ravib Gersoni annetus edaspidigi
lugematuid inimesi terves Burundis.
Selline oli Aafrika teemaline erisaade. Aitäh vaatamast!
Järgmise korrani! Jumal õnnistagu teid!
GEORGE THOMAS - TULIPUNKTIS AAFRIKA
Tõlge: Monika Jaaguri